Diari Oficial de la Generalitat Valenciana


Sumari del DOGV 2397, del 29-11-1994 (1994/833176)

DECRET 238/1994, de 22 de novembre, de Govern Valencià, pel qual es crea l'Institut Interuniversitari de Filologia Valenciana.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/11/22/238/dof/vci/html**

### Dades del document

Número de DOGV
:   2397

Data del DOGV
:   29-11-1994

Secció del DOGV
:   DISPOSICIONS GENERALS

Número del document
:   1994/833176


Data del document
:   22-11-1994

Organisme emissor
:   Conselleria de Educació i Ciència

Tipus de document
:   Decret

DECRET 238/1994, de 22 de novembre, de Govern Valencià, pel qual es crea l'Institut Interuniversitari de Filologia Valenciana.  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en el seu article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de les facultats que corresponen a l'Estat, en relació a les universitats.  
El Reial Decret 2633/1985, de 20 de novembre, sobre traspàs de serveis de l'administració de l'Estat a la Generalitat Valenciana en matèria d'universitats, estableix en l'annex I.B.2.a) que la Generalitat Valenciana assumeix la competència per a la creació, la supressió, l'adscripció i la integració dels instituts universitaris.  
D'acord amb l'article 10 de la Llei Orgànica de Reforma Universitària, de 25 d'agost de 1983, la creació i la supressió dels instituts interuniversitaris seran acordades per la Generalitat Valenciana a proposta del Consell Social de la Universitat i amb l'informe previ del Consell d'Universitats. Així mateix, la llei orgànica esmentada disposa que els instituts universitaris podran tenir el caràcter d'interuniversitaris mitjançant convenis especials.  
L'Ordre d'11 de juliol de 1978, del Ministeri d'Educació i Ciència, va crear l'Institut de Filologia Valenciana de la Universitat de València.  
Posteriorment, el Consell Social de la Universitat de València acordà proposar a la Generalitat Valenciana la transformació de l'Institut de Filologia Valenciana en Institut Interuniversitari de Filologia Valenciana, de les universitats de València, Alacant i Jaume I de Castelló.  
El Consell Social de la Universitat d'Alacant aprovà per unanimitat la creació de l'institut interuniversitari esmentat.  
La Universitat Jaume I de Castelló, mitjançant un acord dels seus òrgans de govern, aprovà la creació de l'Institut Interuniversitari de Filologia Valenciana.  
Les tres universitats valencianes esmentades signaren el corresponent conveni de creació.  
El Consell d'Universitats emeté informe favorable a la proposta de creació de l'institut interuniversitari esmentat, conforme disposa l'article 10.2 de la Llei Orgànica de Reforma Universitària.  
El Consell Interuniversitari de la Comunitat Valenciana va conèixer així mateix la proposta de creació, segons que disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de març, de Coordinació Interuniversitària en la Comunitat Valenciana.  
En virtut de tot això, a proposta del conseller d'Educació i Ciència, i amb la deliberació prèvia del Govern Valencià, en la reunió del dia 22 de novembre de 1994,  
DECRETE:  
Article únic  
Es crea l'Institut Interuniversitari de Filologia Valenciana de les universitats d'Alacant, València i Jaume I de Castelló, per transformació de l'Institut de Filologia Valenciana de la Universitat de València.  
DISPOSICIONS FINALS  
Primera  
Es faculta el conseller d'Educació i Ciència perquè dicte les disposicions necessàries per al desplegament i l'execució del que disposa aquest decret.  
Segona  
Aquest decret vigirà l'endemà de la publicació en el Diari Oficial de la Generalitat Valenciana.  
València, 22 de novembre de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI